Phreatia listeri
Phreatia listeri est epiphytica orchidaceae species, in Insula Christi Natalis, in territorio Australiae in Oceano Indico septentrio-orientali endemica. Epitheton specificum Iosephum Jackson Lister, zoologum Britannicum plantarumque conlectorem, honorat, qui insulam in HMS Egeria, navi investigatoria, anno 1887 invisens, plantam conlegit.

Descriptio 
Phreatia listeri est parva orchidacea epiphytica quae caespites format. Folia sunt tenuia, 40–110 mm longa et 2–5 mm lata. Inflorescentia, 40–80 mm longa, multos perparvosque flores virides dilutos habet, circa 1 mm latos. Labium est concavum, basaliter contractum. Capsula est 25 mm longa.

Distributio et habitatio 
Solum in Insula Christi Natalis inventa, planta est in arboribus silvae pluvialis in planitie et altis insulae ambulationibus marinis (Anglice: marine terraces) communis.

Taxinomia 
Phreatia listeri similis est Phreatiae limenophylactis Benth. in Insula Norfolcensi, et Phreatiae minutiflorae Lindl. in Borneo, sed ab eis differt quod est maior et labium contractum habet.

Notae

Bibliographia 
 Rolfe, Robert Allen. 1890 Journal of the Linnaean Society, Botany 25:358.

Nexus externi 

 

Species plantarum
Orchidaceae
Flora Insulae Christi Natalis (Australia)
Orchidaceae Australiae
Lister
Taxa Lindley
Taxa 1890